PUHU ÄÄNEEN 2/2
Korotan nimeäsi aina vain korkeammalle.
Laulan ylistystäsi aina vain kovempaa.
Rakkautesi menee aina vain syvemmälle.
Hallitset aina ja ikuisesti.
Korotan nimeäsi aina vain korkeammalle.
Laulan ylistystäsi aina vain kovempaa.
Rakkautesi menee aina vain syvemmälle.
Kiitos, että katsot ohjelmaa. Jatkan saarnaani äänestämme.
Laulun sanojen mukaan haluamme laulaa ylistystä, kunnes ääni pettää.
Puhun laulun takana olevasta ideasta ja uskon, että saat siitä jotakin uutta.
Laulan niin kauan kuin ääntä riittää.
Ukkosen jylistessä huudan ylistystä Sinulle.
Olet ikuisten ihmeiden Jumala.
Rakkautesi kestää päiviemme loppuun asti...
EDELLISESSÄ JAKSOSSA
Tämän saarnan nimi on "Puhu ääneen".
"Laulan niin pitkään kuin minulla on ääntä jäljellä."
Olemme laulaneet tätä kaunista Young & Free -albumin laulua tänään.
Pidän siitä, koska siitä kuuluu nuorille tyypillinen elämänilo.
"Laulan niin kauan kuin ääntä riittää."
Ääni itsessään, ei niinkään sen yksilöllinen väri, on lahja Jumalalta.
Elämällämme on sanoma, -
ja tarvitsemme ääntämme sen julistamiseen ja toteuttamiseen.
Mitä kovempi ääni, sitä kauemmas sanomasi kuuluu.
Älä siis yritä ahtaa päivääsi lisää, vaan lisää päiväsi arvoa -
omalla elämäntavallasi. Silloin äänesi kaikuu kovemmin -
ja voit vaikuttaa yhä useampaan ihmiseen.
Jos ihmettelette, miksi Jumala antaa meille äänen, -
älkää aliarvioiko sen merkitystä, että palatte halusta palvella Häntä.
Pyhä Henki sytyttää sinut tuleen ja antaa sinulle äänen ja sanoman, -
joka ylittää kuvitelmasikin.
Raamatussa näemme toistuvasti, -
että Pyhä Henki mainitaan ennen Jumalan inspiroimaa puhetta.
Se toistuu jatkuvasti Luukkaan evankeliumissa ja Apostolien teoissa.
Aina, kun Pyhä Henki mainitaan, on tulossa profetia, laulu tai puhe.
Kuullaan ääni, joka ei ole vain luonnollinen -
vaan Pyhän Hengen innoittama. Pyhä Henki on tärkeä myös meille, -
jos haluamme, että äänemme kuuluu ja että sitä kuunnellaan.
Kun Jeesuksen syntymä ennustetaan ja Maria saa kuulla saavansa lapsen, -
vaikka on neitsyt, Maria täyttyy Pyhällä Hengellä.
Luuk. 1:34―35 "Niin Maria sanoi enkelille: -
'Kuinka tämä voi tapahtua, kun minä en miehestä mitään tiedä?'
Enkeli vastasi ja sanoi hänelle: 'Pyhä Henki tulee sinun päällesi, -
ja Korkeimman voima varjoaa sinut; sentähden myös se pyhä, -
mikä syntyy, pitää kutsuttaman Jumalan Pojaksi.'"
Mitä siis tapahtuu? "Pyhä Henki tulee ja Korkeimman voima verhoaa sinut".
Seuraavaksi kuulemme Marian laulun.
Pyhä Henki täytti hänet ja innoitti tuon laulun.
Luuk. 1:46―49 "Minun sieluni suuresti ylistää Herraa, -
ja minun henkeni riemuitsee Jumalasta, vapahtajastani;
sillä hän on katsonut palvelijattarensa alhaisuuteen.
Katso, tästedes kaikki sukupolvet ylistävät minua autuaaksi.
Sillä Voimallinen on tehnyt minulle suuria, ja hänen nimensä on pyhä"
Samassa luvussa puhutaan Johannes Kastajan isästä, -
joka oli menettänyt äänensä epäiltyään sitä, -
että hänen hedelmätön vaimonsa voisi saada lapsen vanhoilla päivillään.
Hän oli mykkä. Kuvittele, millaista on olla profeetta tai laulaja ilman ääntä.
Hänen elämänsä haluaisi julistaa jotakin, mutta hän ei voi tehdä sitä.
Kun Johannes Kastaja syntyi, tapahtui jotakin ihmeellistä.
Kaikki luulivat, että poika nimettäisiin isänsä mukaan, koska niin oli tapana.
Elisabetilta kysyttiin, annettaisiinko pojalle nimeksi Sakarias, -
kun tämä ympärileikattaisiin. "Ei, hänen nimensä on Johannes."
Pojan isä ei voinut puhua, ja ihmiset ehkä ajattelivat, -
että isä olisi eri mieltä, ja kysyivät samaa häneltä.
Luuk. 1: 63―64 "Niin hän pyysi taulun ja kirjoitti siihen nämä sanat: -
'Johannes on hänen nimensä'. Ja kaikki ihmettelivät.
Ja kohta hänen suunsa aukeni, ja hänen kielensä vapautui, -
ja hän puhui kiittäen Jumalaa."
"Korotan nimeäsi aina vain korkeammalle."
Pyhä Henki tuli hänen ylleen ja vapautti hänen kielensä puhumaan.
Luuk. 1:67 "Ja Sakarias, hänen isänsä, täytettiin Pyhällä Hengellä, -
ja hän ennusti sanoen: 'Kiitetty olkoon Herra, Israelin Jumala...'"
Jos haluat äänen, voitelun ja innoitetut sanat, -
jotta sanomasi kantaisi kauemmas ja voisit täyttää kutsusi, -
muista, että Pyhä Henki sytyttää ja antaa palon ja voiman.
Seuraavassa luvussa kertomus Jeesuksen lapsuudesta jatkuu.
Ensin Simeon puhuu Pyhän Hengen innoittamana, -
ja sitten Maria ja Joosef, Jeesuksen äiti ja isä, -
puhuvat suuria ilmestyksen sanoja.
Sitten puhutaan Johannes Kastajasta. Jeesuksen kasteen aikaan -
Johannes sanoo Hengen innoit- tamana: "Valmistakaa Herralle tie".
Jos haluat, että sanomasi kantaa kauemmas kuin luonnollinen äänesi, -
muista, että elämäsi puhuu kovempaa ja että tarvitset Pyhää Henkeä.
Luukkaan luvussa 4 Jeesus kastettiin, ja Pyhä Henki laskeutui kyyhkysenä.
Jeesus puhui Hengen innoittamana jakeessa Luuk. 4:18 -
"Herran Henki on minun päälläni, sillä hän on voidellut minut -
julistamaan evankeliumia köyhille; hän on lähettänyt minut saarnaamaan -
vangituille vapautusta ja sokeille näkönsä saamista..."
Henki antaa meille voiman elää niin, että elämällämme on sanoma.
Uskon myös, että saamme äänen tarinamme tai todistuksemme kautta.
Miesten konferenssin aikaan seurakunnassa puhui Troy Kiddo, -
joka on mukana järjestämässä 180TC-pyöräilytapahtumaa, -
joka auttaa luomaan uuden tulevaisuuden huumeriippuvaisille.
Troyn ääntä kuunnellaan osittain hänen oman taustansa takia.
Hän oli 23-vuotiaana rappioalkoholisti, humalassa joka ikinen päivä.
Hän oli vieraantunut perheestään ja avioliitto oli tuhon partaalla.
Jumala vapautti hänet ihmeellisesti, -
ja hänen tarinansa on antanut hänelle äänen, jota kuunnellaan.
Laulamme: "Laulan niin kauan kuin ääntä riittää."
Laulu jatkuu: "Ukkosen jylistessä huudan ylistystä Sinulle."
Jokaisen elämä huutaa jotakin. Kaikki meissä kertoo omaa tarinaansa.
Elämämme huutaa jotakin, ja on hienoa, kun Jumala antaa tarinan.
Jumala on antanut seurakunnallemme mahtavan tarinan, -
30 vuotta Hänen uskollisuuttaan.
Uskon, että se tarina jatkuu vielä pitkään.
Niin kauan kuin meissä henki pihisee ja meillä on ääntä jäljellä, -
haluamme tavoittaa lisää ihmisiä, johtaa heidät Jeesuksen yhteyteen -
ja nähdä heidän täyttävän Jumalan kutsun, siitähän kaikessa on kyse.
Totuus on, että tämä seurakunta, monien teidän seurakuntanne, -
ei ole vain yhden ihmisen tarina.
Se ei ole vain Bobbien ja minun monologi, -
vaan se koostuu tuhansista pienistä tarinoista. Niistä kasvaa jotain suurta.
Emme ole vain Hillsong, joka on tehnyt sitä ja tätä, -
vaan kaikkien yksittäisten ihmisten omat tarinat -
antavat meille äänen ja elämällemme sanoman.
Haluan muistuttaa teitä siitä, mitä tapahtui viime sunnuntaina -
ennen kuin kukaan oli sanonut mitään. Valot syttyivät ensi kertaa -
sinä iltana, ja sitten tapahtui näin: -
Ymmärrätte varmaan, mitä ajan takaa. Tätä jatkui vielä pitkään.
Hän on 70-vuotias pastori Serge seurakunnastamme.
Hän ja hänen vaimonsa Norelle ovat palvelleet Herraa jo 27 vuotta.
Taas te aloitatte.
Kaikkina noina vuosina Serge on ollut tällä lavalla vain harvoin.
Hän ei ole juuri ollut esillä.
Miksi hänelle siis taputettiin pitkään ennen kuin hän oli sanonut mitään?
Koska hänen elämänsä puhuu kovempaa kuin mitkään sanat.
Jumala on antanut hänelle äänen hänen elämänsä kautta.
Jokaisella on oma osansa tarinassa. Tulepa tänne, Tyler.
Nopeasti, koska aika on kortilla. Tässä on Tyler.
Tyler on juuri saanut koulunsa päätökseen.
Hän oli tänä vuonna koulunsa oppilaskunnan puheenjohtaja, -
mutta hänen ei pitäisi olla elossakaan.
Vauvana Tyler hukkui uima-altaaseen. Hänen isoveljensä soitti minulle.
Tyler löydettiin altaasta kellumasta, eikä hän hengittänyt.
Hyppäsin autooni ja ajoin sairaalaan. Olin siellä jo ennen ambulanssia.
Sitten ambulanssi saapui kyydissään Tyler, pikkuinen vauva, -
joka ei hengittänyt. Häntä elvytettiin.
Muistan aina, miltä hän näytti leikkaussalissa, -
pieni vauva, jonka ympärillä hääri valtavasti lääkäreitä ja hoitajia.
Lääkäri tuli ulos puhumaan hänen vanhemmilleen ja sanoi, -
ettei lapsi selviä, ja vaikka selviäisi, hänelle jää aivovamma.
―Ei minulla ole aivovammaa.
Selvisit hengissä etkä vaikuta siltä, että aivoissasi olisi vikaa.
Muistan, kuinka Serge ja Norelle tulivat paikalle tuohon tilanteeseen, -
jossa en itse ollut kotonani. Halusin auttaa, mutta paikkani on täällä.
Serge ja Norelle astuivat sisään ja toivat mukanaan rauhan ja toivon -
vanhemmille, joilla ei ollut toivoa. He rukoilivat lapsen puolesta -
ja tekivät sitä samaa, mitä ovat tehneet nämä 27 vuotta.
Se antaa Sergelle äänen ja on osa seurakunnan tarinaa.
Seurakunnassa on monia lahjoja, ja ne yhdessä antavat meille äänen.
Jokaisen tarina on erilainen, mutta kun ne pannaan yhteen, -
meillä on yhteinen ääni ja näyttämö, jonka kautta tavoitamme monia.
1. Piet. 4:10 "Palvelkaa toisianne, kukin..." Eli siis sinä, sinä, -
sinä, sinä, sinä ja sinä. "...kukin sillä armolahjalla, minkä on saanut -
Jumalan moninaisen armon hyvinä huoneenhaltijoina."
Jumalan armo on moninaista, siinä on monta sävyä, -
ja Hän antaa erilaisia lahjoja.
Jae 11 "Jos joku puhuu, puhukoon niinkuin Jumalan sanoja..."
Elämämme heijastaa Jumalan ääntä. Siksi meillä voi olla ääni, -
joka on voimakas ja läpitunkeva. Kolmas ja viimeinen asia.
Uskon, että meillä voi olla ääni, joka puhuu kovaa ja vahvasti.
Saamme sen, jos elämämme on johdonmukaista ja uskottavaa.
Uudessa testamentissa puhutaan seurakunnan palvelijoista.
He olivat tavallisia uskovia, jotka palvelivat seurakuntaa, -
mutta heidän piti täyttää tietyt pätevyysvaatimukset.
Nuo asiat antoivat heille uskottavuutta heidän palvellessaan tehtävässään.
Seurakunnassamme diakonien lähin vastine on henkilökuntamme -
sekä tiimit ja vapaaehtoiset. Heidän pitää olla hyviä ja luotettavia uskovia.
Näin diakoneista puhutaan jakeessa 1. Tim. 3.8 -
"Niin myös seurakuntapalvelijain tulee olla arvokkaita..."
Arvostusta ei voi vaatia, se ansaitaan elämällä sen arvoisesti.
Arvostuksen voi myös menettää omalla käytöksellään.
Poliittisten keskustelujen aikana tv-ruudussa näkyy joskus käyrä, -
joka kuvaa puolueen tai puhujan suosion kehitystä.
Se kertoo, kuinka hänen puheensa vaikuttaa yleisöön.
Jotkin sanat saavat kannatuksen kasvamaan, toiset vähenemään.
Elämämme on samanlaista. Joka kerta, kun puhumme, -
uskottavuutemme käyrä joko nousee tai laskee.
Juoruilu ja typerät pilat saavat sen laskemaan.
Juuri uskottavuus antaa meille äänen, kunnian ja arvostuksen -
sekä hengellisen arvovallan.
Elämäntapamme saa ihmiset kuuntelemaan meitä, -
jos kaikki elämässämme huutaa, että olemme uskottavia ja johdonmukaisia.
Minusta tämä on tärkeä tietää.
Monet yrittävät vaatia kunnioitusta ja sitä, että heitä kuunnellaan.
Korkeiden periaatteiden mukaan eläminen lisää uskottavuuttamme.
Seurakunnan palvelijoiden tuli olla ihmisiä, joilla oli ylevät periaatteet.
Ei lakihenkisyyttä eikä tavallisia periaatteita, vaan ylevät periaatteet.
Jos haluat, että elämäsi puhuu puolestaan, -
elä korkeiden periaatteiden mukaan.
Jae 13 "Sillä ne, jotka ovat hyvin palvelleet, -
saavuttavat itselleen kunnioitettavan aseman ja suuren pelottomuuden -
uskossa, Kristuksessa Jeesuksessa."
Kunnioitettavan aseman ja pelottomuuden.
Jos ymmärrämme päiviemme arvon, emme voi lasketella vaihde vapaalla -
elämän läpi ajattelematta Jumalan meille antamaa ääntä ja sanomaa.
Tuo sanoma ei riipu siitä, seisommeko lavalla vai emme.
Tämä lava rakentuu Pyhän Hengen innoittaman palon, -
Jumalalle kunniaa tuottavan todistuksen -
ja johdonmukaisen elämän päälle.
Olen melkein 60-vuotias ja tehnyt Herran työtä 40 vuotta.
Ihmiset ovat aina kuunnelleet minua, mutta nyt he kuuntelevat eri tavalla.
Jotkut nuokkuvat nukahtamaisillaan, mutta pääosin minua kuunnellaan.
Ennen ihmiset kuuntelivat sanojani, nyt he taitavat kuunnella elämääni, -
ja pidän siitä paljon.
Huomaan, etteivät ihmiset kuuntele vain sitä, mitä sanon, -
vaan myös perustusta, jonka ansiosta voin sanoa niin.
Jumala haluaa, että elämäsi puhuu puolestaan.
Luotetaan, että Jumala antaa meille sellaisen uskottavuuden, -
arvostuksen, todistuksen ja tarinan, jota tarvitsemme.
Tämä seurakunta rakentuu sille, että 30 vuoden ajan täällä on ollut -
teidänlaisianne uskollisia ihmisiä, jotka ylistävät Jumalaa -
ja odottavat Hänen toimivan.
Olen puhunut upeasta laulusta, joka on Young & Free -albumillamme.
Se on täynnä nuoruuden intoa: "Laulan niin kauan kuin ääntä riittää."
Sen syvällisissä sanoissa sanotaan, että Jumala asuu luomakunnassaan.
"Suunnittelit elämän ja sijoitit itsesi elämäämme." Juuri näin Jeesus teki.
Hän on suunnitellut elämän, mutta kirjoitti itsensä mukaan juoneen.
Meillä on syytä kiitollisuuteen, sillä Kristus on sijoittanut itsensä -
elämäämme, tulevaisuuteemme ja arkisiin olosuhteisiimme.
Meidän luotujen tehtävä on elää Luojamme kunniaksi.
Siksi haluamme elämämme puhuvan lujempaa kuin luonnollisesti voimme.
Se tapahtuu mm. uskottavuuden ja johdonmukaisuuden kautta.
Juuri siitä olen puhunut tänään. Uskottavuus ja johdonmukaisuus -
voivat saada sinut puhumaan niin, että sinua kuunnellaan uudella tavalla.
Ihmiset eivät kuuntele sanojasi, vaan elämääsi, joka puhuu kovempaa.
Kaikki meissä kertoo jotakin meistä. Tässä laulussa sanotaan: -
"Ukkosen jylistessä huudan ylistystä Sinulle". Elämämme julistaa jotakin.
Joskus se huutaa tappiota tai pettymystä, -
joskus taas voittoa, mutta aina se julistaa jotakin.
Jos haluamme elämämme kuvaavan oikeaa sanomaa, -
on tärkeää, että Pyhä Henki saa asua meissä.
Älä koskaan aliarvioi tarinasi ja todistuksesi merkitystä.
Jos se kertoo voitosta haasteiden ja vaikeuksienkin keskellä, -
sinulla on kerrottavanasi tarina Jumalan uskollisuudesta.
Luotettavuus saa aikaan sen, että ihmiset pysähtyvät kuuntelemaan.
Jumalan suunnitelma on liian tärkeä pidettäväksi sisällämme.
Älä anna äänesi tukahtua niin kuin Sakariaalle tapahtui.
Hänen äänensä mykistyi epäilyn vuoksi.
Hän oli kuin profeetta ilman ääntä tai laulaja ilman laulua.
Sellainen on aina surullista. Rohkaisen sinua elämään niin, -
että kaikki, mitä elämääsi ja vakaumukseesi liittyy, -
luovat sinulle näyttämön, jolla ihmiset kuuntelevat sinua -
elämäsi vuoksi, eivät vain sanojesi.
Tulit taivaasta luopuen vapaudestasi...
Olen Bede ja kirjoitin "End of Days" -laulun ystäväni Alexin kanssa.
Tulin Alexin luo ja kerroin C.S. Lewisin Ilon yllättämä -kirjan ajatuksesta, -
että Shakespeare ja Hamlet kohtaavat.
Se onnistuisi vain niin, että kirjailija kirjoittaisi itsensä mukaan tarinaansa.
Se oli upea ajatus, enkä voinut olla kirjoittamatta laulua siitä, -
kuinka Luojamme kirjoitti itsensä luomaansa tarinaan.
Olet elämä ja kirjoitit itsesi mukaan siihen.
Elit ajassa, jonka itse suunnittelit...
Sanat ovat kieltämättä rohkeat. "Laulan niin kauan kuin ääntä riittää" -
on vastaus siihen, että Jumala tuli ihmiseksi.
Emme voi vain laulaa siitä, vaan elämämme on todistettava siitä.
Laulan niin kauan kuin ääntä riittää.
Ukkosen jylistessä huudan ylistystä Sinulle.
Olet ikuisten ihmeiden Jumala.
Rakkautesi kestää päiviemme loppuun asti ja vielä kauemmin.
Olen mukana nuorisotyössä, ja sama periaate pätee minusta -
kaikkien ihmisten johtamiseen.
Johdonmukainen elämä ja uskollisuus saavat ihmiset kuuntelemaan meitä.
Se, että olemme paikalla ja elämme tälle asialle, -
puhuu todella kovaa.
Elämämme puhuu kovempaa kuin mitkään sanat, ja haluan, -
että oma elämäni huutaa Jeesuksen, evankeliumin ja seurakunnan totuutta.
Uskon, että olen täällä juuri siksi.
Rakkautesi menee aina vain syvemmälle.
Hallitset aina ja ikuisesti.
Laulan niin kauan kuin ääntä riittää.
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Ihmeellinen rakkautesi täyttää sydämeni, ja laulan...
ERIKOISVIERAINA...
Colour 2014: Rauhan, valon ja rakkauden vallankumous
Historian suurin rakkaustarina
Kiitos seurastasi. Toivottavasti ohjelma on puhutellut sinua.
Jos haluat antaa palautetta, twiittaa minulle.
Mahtavaa viikkoa ja siunausta!
Suomennos: Anni Lähteenmäki